Свидетелства от фронта

Къща „Миркович“

Отворена за посещение: 15.03.2023 г.

Изложбата се организира по повод 140 години от рождението на художника Георги Хаджидимитров

Изложбата „Свидетелства от фронта“ представя рисунки, дело на двама сливенски художници, участвали в Балканската (1912 – 1913) и Първата световна война (1914 – 1918) - Георги Хаджидимитров и Атанас Кавръков.

Селектираните творби са създадени в жанровете портрет, фигурална композиция и пейзаж. Част от тях са с ескизен характер, други - с напълно завършен. Подбраните произведения ще разкрият пред посетителя особеностите на ежедневието на участниците в тях, както и пагубните последици за обикновения човек – войници в настъпление, ранени или убити в хода на бойните действия, портрети на другари, моменти на почивка и временно затишие, пейзажи, пресъздаващи красивите планински масиви и населени места, през които българската армия преминава, преселения на семейства, бягащи от ужасите на войната, и други.

Изложените творби са част от богата колекция на Художествена галерия „Димитър Добрович“ – Сливен.